Марко и Беле от Костур
Когато Марко обикаля Крайна, белобрад старец му съобщава, че Беле от Костур разорил дворовете му, погазил с коня майка му и отвел жена му, сестра му и сина му. Марко, след като седи в Света гора, докато обраства в коса и брада, преоблича се като калугер и се запътва за Костур, край който показва юначеството си пред Белевите робини. Съобщава на Беле и на Елена, че Марко уж загинал в бой с черни арапи. За радван, Беле накарва Елена да изнесе Марковата сабя, за да поиграели всички с нея. Със сабята си Марко съсича Беле, заедно с гостите и роднините му. После завежда своите у дома си, където майка му умира, като ги вижда.

 

Вар. СбНУ XII, 68—70. Локорско: “Марко, приправен на калугер и Гино Латник в Костур”. Началото на разказа е като в песенния мотив за Марко и Гино. След съобщението на стареца, Марко плаче и мисли три недели какво да прави. И убива Беле, когато пристъпя уж да го венчаел. — Мил. № 122: „Марко и Груица Новоговъ*. Книжен вар. и с видоизменено съдържание.

Референце

Извор
Сборник за народни умотворения и народопис : Книга 44 (1949) Народни песни и приказки от Софийско и Ботевградско / Георги Поп Иванов; Под редакцията на проф. Ст. Романски, стр. 14-15

Народне песме из бугарских извора
Циклус песама о Марку Краљевићу